蝴蝶喺幼蟲時期嗰陣時仲會撞到各種各樣嘅寄生性天敵，好似係寄生蠅（Tachinidae）呀噉，呢啲寄生性嘅昆蟲會將自己啲卵生喺蝴蝶嘅卵、幼蟲或者蛹嘅身上，當佢哋啲幼蟲孵咗出嚟之後，就會食個寄主嘅身體嚟維生，而俾呢啲寄生性天敵侵襲嘅蝴蝶個體通常都會死－好多蝴蝶毛蟲都係監生噉俾呢啲寄生昆蟲嘅幼蟲食咗嘅。